
Barlangok

Kulcsszavak: doboztér;geometrikus;organikus;természet;rendszer
Szobrom, mely a Barlangok címet viseli, egy 100x70x10 cm méretű egynézetű doboztér. Anyagát tekintve a keretrendszer sörkarton, a barlangok pedig PVC fóliából készültek. A látvány huszonhárom különböző méretű és arányú téglatestre oszlik, melyek egy nagyobb méretű téglatestben állnak össze egy nagy egésszé. Térben a barlangok hat egymást követő rétegből állnak, melyek mind különböző formájúak. A látvány a megvilágítás által teljesedik ki, amit az ablakon beszűrődő természetes fény ad. Célom ezzel a munkával természet egy kiragadott részletének absztrahált megjelenítése volt. 



